**Informacija tėvams**

 Vadovaujantis Lietuvos Respublikos švietimo, mokslo ir sporto ministro įsakymu *dėl švietimo, mokslo ir sporto ministro 2013 m. lapkričio 21 d. įsakymo Nr. V-1106 „Dėl priešmokyklinio ugdymo tvarkos aprašo patvirtinimo“ pakeitimo 2021 m. gruodžio 27 d. Nr. V-2303* pakeistas 4.2 papunktis ir išdėstytas taip: priešmokyklinis ugdymas ***gali būti pradedamas*** teikti vaikui, kai jam tais kalendoriniais metais 5 metai sueina iki rugsėjo 01 d., **švietimo, mokslo ir sporto ministro nustatyta tvarka įvertinus vaiko ugdymo ir ugdymosi poreikius, pažangą.** Priešmokyklinis ugdymas gali būti teikiamas ir tais kalendoriniais metais kai vaikui sueina 6 metai. 4.5 papunktyje akcentuojama, kad **švietimo, mokslo ir sporto ministro nustatytais atvejais ir tvarka įvertinus vaiko ugdymo ir ugdymosi poreikius, pažangą, priešmokyklinis ugdymas gali trukti dvejus metus.**

 **Norintys ugdytis nuo 2023 metų rugsėjo 1 d. pagal priešmokyklinio ugdymo bendrąją programą nuo 5 metų, tėvai pateikia Pedagoginei psichologinei tarnybai prašymą** dėl vaiko, kuriam tais kalendoriniais metais **5 metai sueina nuo gegužės 1 d. iki rugsėjo 1 d.,** įvertinimo, nurodydami vaiko, kuriam tais kalendoriniais metais 5 metai sueina vardą, pavardę ir gimimo datą. **Įvertinimas tarnyboje atliekamas nuo gegužės 01 d.** iki rugpjūčio 31 d. **Registracija vertinimui bus vykdoma jau nuo kovo 1 d.** (<https://kaunorppt.lt/brandumo-ivertinimas/>). **Pedagoginė psichologinė tarnyba, atlikusi įvertinimą, parengia išvadą-rekomendaciją dėl tolesnio vaiko, kuriam tais kelendoriniais metais 5 metai sueina nuo gegižės 1 d. iki rugsėjo 1 d., ugdymo.** Gavę Pedagoginės psichologinės tarnybos išvadą-rekomendaciją, sprendimą dėl tolesnio vaiko ugdymosi pagal priešmokyklinio ugdymo bendrąją programą priima tėvai (globėjai).

 Norime informuoti, kad kurie ugdytiniai pradeda lankyti nuo 5 metų priešmokyklinio ugdymo grupę, rekomenduojama nuo 6 metų pradėti lankyti mokyklą. Kitais atvejais, vadovaujantis prieš tai pateikto ministro įsakymo pakeitimais bus būtina **tikslingai įvertinti ir pagrįsti tolimesnį priešmokyklinio ugdymo lankymą** (ugdytinio pasiekimus ir pažangą, kokios priežastys lėmė, kad vaikas ugdytis lieka antrus metus kartojant priešmokyklinio ugdymo programą).